CELEX: 62011CN0306
Language: hu
Date: 2011-06-14 00:00:00
Title: C-306/11. P. sz. ügy: A T-54/09. sz., XXXLutz Marken GmbH kontra Belső Piaci Harmonizációs Hivatal (védjegyek és formatervezési minták) ügyben 2011. március 24-én hozott ítélet ellen az XXXLutz Marken GmbH által 2011. június 14-én benyújtott fellebbezés; a másik fél az eljárásban: Natura Selection S.L.

13.8.2011   
            
            
               HU
            
            
               Az Európai Unió Hivatalos Lapja
            
            
               C 238/12
            
         A T-54/09. sz., XXXLutz Marken GmbH kontra Belső Piaci Harmonizációs Hivatal (védjegyek és formatervezési minták) ügyben 2011. március 24-én hozott ítélet ellen az XXXLutz Marken GmbH által 2011. június 14-én benyújtott fellebbezés; a másik fél az eljárásban: Natura Selection S.L.
   (C-306/11. P. sz. ügy)
   2011/C 238/17
   Az eljárás nyelve: német
   
      Felek
   
   
      Fellebbező: XXXLutz Marken GmbH (képviselő: H. Pannen ügyvéd)
   
      A többi fél az eljárásban:
   
   
               —
            
            
               Belső Piaci Harmonizációs Hivatal (védjegyek és formatervezési minták) (OHIM)
            
         
               —
            
            
               Natura Selection S.L.
            
         
      A fellebbező kérelmei
   
   
               —
            
            
               A Bíróság helyezze hatályon kívül a megtámadott ítéletet,
            
         
               —
            
            
               a Bíróság utalja vissza az ügyet a Törvényszék elé,
            
         
               —
            
            
               a Bíróság a Belső Piaci Harmonizációs Hivatalt (védjegyek és formatervezési minták) kötelezze a költségek viselésére.
            
         
      Jogalapok és fontosabb érvek
   
   A Törvényszék megsértette a közösségi védjegyről szóló rendelet (1) 8. cikke (1) bekezdésének b) pontját, mivel a „Linea Natura Natur hat immer Stil” és a „natura selection” megjelölések közötti hasonlóságot kizárólag a mindkét megjelölésben megtalálható „natura” szóelem alapján állapította meg. Ez a szóelem azonban nem domináns eleme a korábbi közösségi védjegynek.
   A megjelölések hasonlóságára vonatkozó megállapításaiban a Törvényszék a „megkülönböztető képesség” és a „leíró jelleg” fogalmainak jogilag téves értelmezéséből indult ki.
   Ezenkívül a Törvényszéknek a megjelölések hasonlóságára vonatkozó megállapításai ellenmondásosak, és ebben a tekintetben megsértik az indokolás kötelezettséget.
   Egyebekben a Törvényszék a megtámadott ítéletet elferdített tényállás alapján hozta. A Törvényszék megállapításaival ellentétben a fellebbező már a felszólalási osztály és a fellebbezési tanács előtti eljárásokban, valamint a keresetlevélben is kifejtette, hogy összefüggés áll fenn a szóban forgó áruk és a „natura” szóelem között.
   
      (1)  A közösségi védjegyről szóló, 2009. február 26-i tanácsi rendelet (HL L 78, 1. o.).